b"\n_START_ARTICLE_\nStromatolit\n_START_PARAGRAPH_\nStromatolit (gr\xc5\xa1\xc4\x8dina: \xcf\x83\xcf\x84\xcf\x81\xcf\x8e\xce\xbc\xce\xb1 str\xc5\x8dma 'plast' in \xce\xbb\xce\xaf\xce\xb8\xce\xbf\xcf\x82 lithos 'kamen') je kalcitna ali aragonitna skorja na morskem dnu ali pri obali, ki nastaja pri presnovi modrozelenih cepljivk. Glede na notranjo strukturo mikrobialite delimo na stromatolite (v o\xc5\xbejem smislu), trombolite, dendrolite in leiolite. Najbolj znani primeri \xc5\xa1e nastajajo\xc4\x8dih stromatolitov so v Hamelin Poolu v Zahodni Avstraliji."